এখন প্রশ্ন হচ্ছে, নগদ অর্থনীতির বিরুদ্ধে এই যে যুদ্ধ ঘোষণা হল, এর পেছনে ঠিক কোন কোন প্রতিষ্ঠানের হাত রয়েছে? ‘বিয়ন্ড ক্যাশ’ রিপোর্ট পেশ করার সময় ইউএসএআইডি ঘোষণা করেছিল, “প্রায় ৩৫টি ভারতীয়, মার্কিন এবং আন্তর্জাতিক সংস্থা এই উদ্যোগে অর্থ মন্ত্রক এবং ইউএসএআইডি-র সঙ্গে শামিল হয়েছে।” ক্যাটালিস্ট ডট ওআরজি ওয়েবসাইটে লগ ইন করলে যে কেউ বুঝবে, এদের বেশির ভাগই তথ্যপ্রযুক্তি এবং ডিজিটাল পেমেন্ট পরিষেবা প্রদানকারী সংস্থা যারা ডিজিটাল পেমেন্ট ব্যবস্থার মাধ্যমে দু’ পয়সা করতে চায়। জার্মানির ডয়েশে বুন্দেশবাঙ্কের শীর্ষ স্থানীয় এক আধিকারিকের ভাষায় বলা যায়, “এদের মধ্যে অনেকেই নগদের বিরুদ্ধে যুদ্ধরত স্বার্থসংশ্লিষ্ট আর্থিক প্রতিষ্ঠানগুলির ঝানু সৈনিক।” এই প্রতিষ্ঠানগুলোর মধ্যে রয়েছে ‘দ্য বেটার দ্যান ক্যাশ অ্যালায়েন্স’, ‘ওমিডিয়ার নেটওয়ার্ক (ই বে)’, ‘দ্য গেটস ফাউন্ডেশন (মাইক্রোসফট্‌)’, ‘দ্য ডেল ফাউন্ডেশন মাস্টারকার্ড’ ভিসা, মেটলাইফ ফাউন্ডেশন ইত্যাদি। (আগামী পর্বে শেষ)